DEĊIŻJONI TAL-KUMMISSJONI
tad-29 ta’ Ottubru 2008
dwar ir-regoli għall-implimentazzjoni tad-Direttiva tal-Kunsill 95/64/KE dwar il-prospetti statistiċi fir-rigward tat-trasport ta’ merkanzija u passiġġieri bil-baħar
(notifikata taħt id-dokument numru C(2008) 6203)
(Verżjoni kodifikata)
(Test b’relevanza għaż-ŻEE)
(2008/861/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 95/64/KE tat-8 ta’ Diċembru 1995 dwar it-trasport ta’ merkanzija u passiġġieri bil-baħar (1), u partikolarment l-Artikoli 4, 10 u 12 tagħha,
Billi:
(1)
Id-Deċiżjoni tal-Kummissjoni 98/385/KE tat-13 ta’ Mejju 1998 dwar ir-regoli għall-implimentazzjoni tad-Direttiva tal-Kunsill 95/64/KE dwar il-prospetti statistiċi fir-rigward tat-trasport ta’ merkanzija u passiġġieri bil-baħar (2) ġiet emendata kemm-il darba (3) b’mod sostanzjali. Għal iktar ċarezza u razzjonalità, l-imsemmija Deċiżjoni għandha tiġi kkodifikata.
(2)
Il-Kummissjoni għandha tfassal lista ta’ portijiet, b’kodiċi u kklassifikati skond il-pajjiz u l-arja kostali marittima.
(3)
Il-miżuri previsti f’din id-Direttiva huma skond l-opinjoni tal-Kumitat tal-Programm Statistiku stabbilit bid-Deċiżjoni tal-Kunsill 89/382/KEE, Euratom (4),
ADOTTAT DIN ID-DEĊIŻJONI:
Artikolu 1
Il-lista tal-portijiet, b’kodiċi u kklasifikati skond il-pajjiz u l-arja kostali marittima, hija stabbilita fl-Anness I.
Artikolu 2
Id-Deċiżjoni 98/385/KE hi mħassra.
Referenzi għad-Deċiżjoni li ġiet imħassra għandhom jinftiehmu bħala referenzi għal din id-Deċiżjoni u għandhom jinqraw skond it-tabella ta’ korrelazzjoni fl-Anness III.
Artikolu 3
Din id-Deċiżjoni hi ndirizzata lill-Istati Membri.
Magħmula fi Brussel, 29 ta’ Ottubru 2008.